Chanpyona Foutbòl Feminen an Ap Kontinye
Almay kontinye ap byen mennen nan chanpyona dimond foutbòl feminen k ap dewoule nan Trinidad and Tobago.
Alman yo pase Afrik di Sid yon rakle 10 a 1 pou yo kalifye pou kar de final tounwa a nan gwoup B a. Kore di Sid kalifye pou kar de final la tou apre yo wouze Meksik 4 a 1. Meksik ak Afrik di Sid elimine. Nan lòt rankont ki jwe nan gwoup A a òganizatè konpetisyon an Trinidad and Tobago tonbe 2 a 1 fas a Nijerya epi Kore di Nò siprann chili ak yon viktwa 3 a 0. Nijerya ki ranpòte 2 viktwa kalifye pou kar de final la. 2èm plas la toujou an diskisyon ant Trinidad and Tobago ak Kore di Nò --chak peyi sa yo gen 3 pwen. Jodi a chanpyona a ap rapousib nan gwoup C a Japon ap rankontre Venezuela epi Nouvèl Zeland kont Espay. Nan gwoup D a Irland ap rankontre Kanada epi Gana kont Brezil. Delegasyon enspektè FIFA twouve l nan Miami kote y ap enspekte enstalasyon spòtif eta a. Delegasyon an te vizite Washington mèkredi 8 septanm nan. Etazini se youn pami peyi ki kandida pou akeyi koup dimond 2018 la ou byen 2022 a.